Sejre til Hot Shots og Bulldogs Nordjylland er hos herrerne repræsenteret af Brønderslev Hot Shots, Frederikshavn Bulldogs og Frederikshavn Outlaws. Favoritterne fra Brønderslev Hot Shots, der havde vundet grundspillet i Vestkredsen, fik det svært i Herlev. Hjemmeholdet var bare få minutter fra en overraskende sejr. Brønderslev Hot Shots fik dog hevet en 3-2 sejr med hjem til det nordjyske med to sene scoringer. Frederikshavn Outlaws tabte hjemme 9-2 til Hafnia FC, der havde vundet  grundspillet i Østkredsen. Det tredje nordjyske hold, Frederikshavn Bulldogs måtte tage overtiden til hjælp for at besejre Rødovre FC med 5-4. Returkampe i påsken Returkampene spilles i påsken, og der et lagt op til nogle meget interessante og spændende opgør i påskedagene. Kvartfinalerne spilles i bedst af tre kampe. Kvinderne kan også I kvindernes kvartfinaler, er der også tre nordjyske hold med. Aab Floorball tabte kun 5-4 mod østrækkens seriemestre fra Jægerspris UFC efter en meget tæt kamp. Frederikshavn Outlaws vandt suverænt vestrækkens grundspil i år, men havde alligevel deres at se til i kampen mod FF København, der kæmpede godt og kunne nøjes med et 2-5 nederlag til guldfavoritterne nordfra. Kvartfinaleseriens største sejr og eneste æg stod Frederikshavn Bulldogs for, da de trods en ganske smal trup kørte over Hvidovre Attack, der måtte se sig besejret 0-11 på hjemmebane. Også her spilles bedst af tre kampe. Info om floorball Spilletidspunkter for de respektive serier kan findes på www.infosport.dk (direkte links herefter): Herrer & Damer. Semifinaleserierne afvikles d. 29.-30. marts (første kamp) og 5.-6. april (returkampe). DM-finaler afvikles søndag d. 20. april i Århus (NRGi Arena, Stadion Allé 70, 8000 Århus C) Nyttige links til dansk floorball: www.floorballdm.dk (Side om finaledagen d. 20. april) www.floorball.dk (Dansk Floorball Unions hjemmeside) www.floorballmagasinet.dk (Nyhedsside om floorball i Danmark)

Opsummering:
Første runde af kvartfinalerne i floorball bød i weekenden på spændende opgør, og en del nordjysk succes.